
Impresoj • 


Ulanko. Kupoloj blankaj disŝiras la lazuron. Palmoj. 
Aromoj je daktiloj . Sirokecaj trablovoj kelkfoje faras pe~ 
niga la spiradon. Oaza frisko, tamen, de tempeto al tempeto 
preskaŭ sekse karesas miajn sensojn. Blanko. lielo. Lumo. 
Blindigaj rebriloj el la kalkitaj fasadoj. Surstrande , 
kuŝe, nudmane, endimione belaj ĝermaneskaj blondulinoj, 
la haŭton salikoke ruĝa, horon post horo defias la misefi- 
kojn de la ozontavola truo. Afriko kaj Eŭropo 
kunaj: Almerio (Andaluzio) . Mi feriadas . 

Poste restas Sant Cugat, la UALE- 
renkontiĝo sub la libera ĉielo. . . Kiom da 
sensacoj ! Ankoraŭ karuselas miakape nomoj 

kaj homoj, rememoroj girantaj ĉirkaŭ bcdaŭro 
kaj espero, ĉirkaŭ ĝuo kaj ekzaltiĝo. Ticlas 
nia Esperantujo. 

Bedaŭro, eĉ ploremo -kaj eĉ indigno- 
ĉe la evidento, ke, dum la majoritato de 
la kongresanoj , respektindaj kaj fervoraj 
kamaradoj kaj amikoj , aspektigis olda nian 
kongreson en la okuloj de la ekstermovada mon- 
do, nur dek kilometrojn for de la kongrescjo, 
en la amata Sabadell , kelkaj junaj esperantis- 
toj absolute fajfis pri ni. Ĉu eble por firme 
teni sin en la stulta, stretanima kaj provin- 
caneska dikotomio hispanoj-katalunoj, pli 
propra al f ilistraj futbal-fanatikuloj, ol al veraj intcr- 
naciistoj, mondcivitanoj kaj progresemaj homoj, el kiuj 
pluraj kuraĝas nomi sin, krom esperantistoj , anarfii istoj ? 
Kia paradokso ! Dissaltis la muro de Berlino. Dissaltas ĉiu- 
tage multaj muroj . Sed forte staras ankoraŭ "muroj de 
miljaroj". Inter admirindaj kulturoj . Inter frataj gentoj 
cise-transe cerboŝtopitaj de la universala kasto dc la 
vampiroj , etburĝoj kaj manipulantoj de la popolaj sentoj, 
cn kiu ajn lingvo ili parolas. Jen la unusolaj malamikoj 
komunaj al ni ĉiuj. 

La racio. Mi kunvokas ĉiujn ĉirkaŭ la 
racio. Nur ĝi faras nin nepre "kondamnitaj" al interkompre- 
niĝo. Espcro, ĉion spite, ĉar la nova HEF-estraro komencis 




gcccĴzigi utopion kun realo, t iel brave kaj pasie, ke jam 
prcskaŭ palpeblas la sukceso, eĉ se nur parta ,de la amhicia 
stratcgio konceptita por la venontaj jaroj . Ĉar HALE kres- 
kas poiomc. Car nia HALE-kunveno plej senĝene, nature, 
neformale kaj spontane disvolvita ĉe pepado kaj trilado 
de birdoj pruvis, ke, malgraŭ ĉio, seniluziiĝo ĉe ni ne 
havas lokon, ke ni, junuloj kaj veteranoj , vibras divers- 
maniere sed per la sama ondolongo , revas plue, ope, ade ser- 
ĉas novajn vojojn ĉiam pli konformajn al la nunaj sociaj 
dinamiko kaj spcrtoj. Ĉar "Kajcroj" plaĉas al la legantoj . 
Car la vorto futuro skribiĝas per vivamo. . . 

Cuo ĉe la konstato, ke grava nombro da samidea- 
noj esprimis sian deziron kongresi nur por labori per 
kaj por E-o, per kaj por la E-a kulturo. Kiam en la histo- 
rio de la HEF-kongrcsoj vidiĝis tiom da HEF-anoj kolekti- 
ĝintaj ĝis la dua kaj duono frumatene por debati pri faka 
tcmo: "Frojekto pri f ormaligo dc la E-a konjugacio"? 

Ekzaltiĝo ĉe mia prelego pri Federico Carcia 
Lorca. Kiom da vibroj! Mi alportis nur la koron . La inter- 
fluon de emocioj inter mi kaj la ĉeestantaro, la magion, 
kreis nur la poczio mem. Kiu diris, ke la ĝenerala publiko 
nc kapablas aliri al la tmr/.oj , al la altaj animstatoj kaj 
pcnsoj ? Koro kaj vcro. Pure-nure. La karmemora socialisto 
profesoro Tierno Calvan parolis tiel profesorece en la 
katedro k.iel en la plej popularaj kvartaloj de Madrido. 
Kaj la simplaj hornoj rite aŭskultis lin, sentis lian veron 
cn la koro. Lorca ascrtis, ke por kompreni "La vivo estas 
sonĝo" , de Calderon de la Barca, "ĉiuj lumoj de la teologio 
necesas, sed por senti ĝin, la teatro samas tiel por moŝte- 
ca sinjorino, kiel por servistino" . Trafe. Oni sob.igu 

do la parnason al la komunaj civitanoj pere de la koro, 
kaj oni kolekt.ive spertos la cnvulto-povon de la poezio. 
La poczio elŝprucigas belon kaj veron. La belo kaj vero 
apartenas al ni ĉiuj. La poezio n.ias. 

De ĉe mia teraso videblas la velŝipoj en lontano, 
la graciaj kurbiĝoj de la marbordo, puntitaj de bulŝaŭmo, 
la Edcno. Ho fcrio! Baldaŭ rec mi cnpaŝos en la grandurban 
frenczecon, en la ĉiutagan lukton kontraŭ... Sed, zorgojn 
lor! Nun mi volas forspongi ajnan spuron de tedo. Nun 
mi feliĉas. Fina punkto. 


Miguel Fernandez 




____ 

La Generala Asembleo de HALE 


Ne multnoeibra sed tamen sufiĉe kontentiga estis 
la partopreno de membroj en la Generala Asembleo de 
HALE okarinta ĉi-jare en la Centro Borja de Sant Cugat 
del Valles (Barcelono) kadre de la Jubilea 
HEF-kongreso, de la 11* ĝis la 16® de Julio 
1990. 

Unue oni legis la akton de la antaŭa 
ordinara Kunsido okazinta en Bilbao pasint- 
jare, kaj ĝi unuanime estis aprobita. Soman 
aprobon atingis le jara financa raporto kaj 
detala bilanco 1989/90. Pri ĝi oni povas nur 
komenti, ke dank'al la malavara sindonemo 
de kelkaj el niaj membroj kaj ankaŭ al niaj 
abonantoj ni ne nur evitis la deficiton, 
sed ebligis la trimonatecon de nia bulteno. , 
La Prezidanto, M.Lopez Hernandez, informis al la ĉeestantoj pri la akti- 
vado de la Asocio.kies plej granda malfacilo troviĝas en la malalta nom- 
bro da membroj kaj ilia disiĝo sur la hispana teritorio, kio fakte devi- 
gas nin al individua agado kaj konstante serĉi la apogon de esperantistoj 
ne-membroj por pli ambiciaj planoj, kaj tial ne havi la okazon malvolvi 


specifan propran programon. Ne tiel okazas pri la redaktado de nia organo 
"Kajeroj el la Sudo" ĉar niaj k-doj A.Marco Botella kaj M.Fernandez Mar- 
tin atingis fonni perfektan tandemon, kaj ambaŭ kune, sen grandaj ekono- 
miaj rimedoj kaj bombastaj elmontroj, redaktas modestan revuon sed tiel 
riĉenhavan, laŭdire de kompetentuloj , ke oni povas aserti sen erari.ke 
ĝi estas unu el la plej elstaraj inter la progresemaj bultenoj de Espe- 
rantio. Esprimoj en tiu senco tute ne mankas, precipe el eksterlando, 
kaj ĝuste en tiu punkto de la informado, la Prezidanto proponis gratuli 
ambaŭ redaktorojn pro tiu meritoplena tasko, kaj samtempe danke respondi 
al identaj gratuloj ricevitaj de LEA-oj kaj elstaraj SAT-aktivuloj , same 
kiel al tiuj de la ĝenerala Esperanta Movado. 


Rilate la jarkotizon, oni aprobis plialtigi la ĝisnunan 
minimumon de la SAT-membroj al 500 ptoj jare; por ne SAT-membroj: 600 
ptoj ; kaj por simplaj abonantoj: 800 ptoj , kiel ĝis nun. La redaktoroj, 
siaflonke, akiras la korapromison aperigi la bultenon trimonate kaj kun 
samaj paĝoj kiel ĝis nun. Oni konsentis esprimi al nia k-do Ramon Manau 
nian dankon pro la ne ĉiam agrabla tasko enspezi la jerkotizojn. 


La Redakcio de "Kajeroj" konfirmas la sendon de nia bulte- 


no, senpage, al la diversaj LEA-oj kaj al multenofnbraj esperantistaj 
asocioj de nepagipovaj landoj , inter ili tiuj de Orient-Eŭropo kaj aliaj 
de Afriko kaj Sud-Ameriko, fakte la nonbro da ekzempleroj senditaj al 
la k-doj kaj centroj en nia solidara agado, multe superas tiujn de niaj 
membroj kaj abonantoj kune. La par toprenantoj en tiu ĉi kunsido aprobas 
unuanime tiun solidaran sintenon, kaj bedaŭras la "surdecon" al niaj 
alvokoj en tiu senco de kelkaj asocioj proksimaj al la nia, tute ne sen- 
tivaj al solidareco kaj al disvastigo do socipolitikaj ideoj kaj kulturo 
per Esperanto. 

La Prezidanto ankaŭ informas pri ia grava akcidento okazinta 
al nia k-do Tomas Caspo Cereijo, tiel grava, ke li tute ne plu kapablas 
malvolvi sian taskon kiel kasisto de HALE. La kunvenintoj bedaŭras tiun 
malfeliĉaĵon kaj petas al la Prezidanto esprimi al nia k-do Caspe Cereijo 
niajn plej bonajn dezirojn pri resaniĝo. Tiun laboron plenumos de nun 
k-do Alberto Franco Ramirez, ankaŭ membro de nia Asocio en Seviljo. 

Tiu ĉi lasta ŝanĝo en la gvida aparato de HALE, estas la 
nura aprobita de la Asembleo, ĉar unuanimo oni decidis konfirini en siaj 
respektivaj postenoj ĉiujn komitatanojn kaj ambaŭ redaktorojn. 

Skize, tiuj estis la precipaj temoj pritraktitaj en nia 
jera kunsido, ĉi-okaze en la Centro Borja de Sant Cugat, sufiĉe sobra 
je konkludoj por indukti nin al optimismo, sed ankaŭ ne tiel negativa 
ke ĝi baru niajn esperojn pri estonteco pli promesplena. Aldone al tiu ĉi 
Raporto, ni devas ankaŭ informi pri la prelego de nia kunredaktoro Miguel 
Fernandez Martin en la kadro de La Jubilea HEF-kongreso kaj de la ĉi jara 
HALE - renkon t iĝo . 

La prelego konsistis en profunda studo pri la plej gravaj 
viveroj kaj la signifo de la verkado de Federico Garcia Lorca, disertacio 
dividita je du partoj: unu horo matene kaj sama tempo posttagmeze. K-do 
Fernandez, tradukinto de teatraĵoj kaj multenombraj versaĵoj de Lorca, 
faris memorindan prelegon, unikan ĝis nun en nia Movado: li kantis, kiel 
granda artisto povas tion fari, t.e. kun emocio kaj arto, kanzonojn pri 
"kanto-ĥondo" ( 1 ) tiel, kiel konceptis ĝin Lorca... Filo de granadano, 
kaj kiel Lorca granadano ankaŭ li mem, nia k-do Fernandez rekreis tiun 
andaluzian etoson tiei profunde amitan kaj poezie priskribitan de la 
mita poeto, kaj mirinde fidele revivigis la sorĉajn spektaklojn de la 
ciganaj kanzonoj kantataj en Albajcin; kaj elvokis tiun specialan lunon 
andaluzan profilantan la arabajn murojn de Alhambro. .. 

Poste, li majstre priskribis per dokta parolo, la amikajn 
rilatojn de la poeto kun lia profesoro, la eminenta Fernando de los Rios, 



kaj ankaŭ kun Manusl de Falla, lia profesoro pri muziko, kaj kun tiu 
piejado de homoj neripeteblej kunloĝantaj en la Restadejo de Studentoj en 
Madrido: Oali, Bunuel, Prados, Moreno Villa, k.a. Tuj poste, nia k-do 
analizis kun granda sentiveco la teatron de Lorca, (ne vane li jam trodu- 
kis al Esperanto "Sanga Nupto" kaj "La domo de Bernarda Alba" ) tiun tea- 
tron kiun la poeto konceptas kiel totalan spektaklon, ĉar en ĝi la teksto 
nur estas parto el la tuto, ĉar ĝi konsistas el diversaj elementoj ;muz iko, 
mimado, plastiko, dancado. E1 tiu tuto ŝpruciganta vitalon, pasion.volup- 
ton, poezion, naskiĝas la dramoj, kiuj neeviteble sorĉas la spektakton. 
Tiu nova stilo de teatro restis por ĉiam viva en la menso de universita- 
tanoj kaj simplaj homoj de hispanaj urboj kaj vilaĝoj, kiujn li itinere 
kun teatra trupo trakuris prezentante ĝin kune kun la teatro de klasiku- 
loj kiel tiu de Cervantes, Lope de Vega, Calderon k.a. Kun sama fervora 
sindediĉo li prezentis ankaŭ tiun teatron en Nov-Jorko, Buenos-Aj reso, 
Madrido kaj en multenombraj francaj urboj, havante kiel ĉefrolulinon la 
eminentan aktorinon Margarita Xirgu. 

La tuta prelego de nia k-do Fernŝndez estis dissemita per 
pecoj da poemoj el la plej brilaj de Lorca: "Funebra kanto por Ignacio 
Sanchez Mej ias" , "Kasido pri la branĉoj", "Soneto pri la obskura morto", 
"Floro","Giso" , k.a., ĉiuj ili aperos iom post iom ĉu en "Kajeroj", ĉu 
en "Boletin" de HEF, kaj ĉiuj ili estis deklamitaj tiel korsente kaj 
pasiplene, ke omociaj larmoj ŝprucis nebremseble el la okuloj de granda 
parto el tiu publiko, tute ravita kaj freneze apleŭdanta pli ol per manoj 
per la propra koro. . . 


Malfacile, iam, oni povis aŭdi en Esperantio tiel altnivelan 
kaj kompletan prelegon. Mi, almenaŭ, laŭlonge de duona jarcento neniam 
aŭdis ion similanl 

Ni gratulas kaj dankas nian kamaradon por tiu memorinda prele- 
go, kiun ni certe neniam forgesos! 


*** 


La Redakcio. 


*»* 


(1) kanto hondo: esprimo ekvivalenta al f lamenko- kanto kaj nepre uzita 
por diferencigi en ĝi la artan kategorion de la plej bona: ordinare oni 
uzas la vorton por substreki la kanton plej profundan kaj melodian kaj 
speciale tiun, kiu plej korŝire esprimas la draman mesaĝon de la kan- 
zono. 

*** *** *»* 


Espcrantisto: Se vi deziras akiri esperantistan kulturon 

kaj h.istoriajn sciojn, ne duhu tuj vizit.i la Hispanan 
Muzeon de Esperanto en Sant Pau d' Ordal (Barcelono). 



L A FIGURO DE PRESKAU NEKONATA INTELEKTULO. 


Don Manuel Azana 


Anta ŭ duonjarcento , guste en 1940, forpas.is en Montau- 
ban ( Francio ) , ekzilita , eminenta homo preskaŭ nekonata 
kiel intelektulo , kaj tamen rimarkinda en sia epo - 
ko inter la plej elstaraj . Ni parolas pri Don 
Manuel Azaha y Diaz: advokato, politikisto, verkis- 
to, lasta Prezidento de la 2 S hispana respubliko 
ĝis la fino de la intercivitana milito, kaj resume, 
unu el la plej eminentaj intelektuloj dum la lasta 
jarcento , preskaŭ tute forgesita nun . 

K.iel politikisto li aparten.is al la revolucia 
komitato aktivinta kontraŭ la monarkio en 1930, 
kaj partoprenis en la provizora registaro kiel 
ministro de tiu unua administracio de la 2* hispana respu- 
bliko (1931). En la Parlamento li montriĝis kicl eksteror- 
dinara oratoro, tiel majstre, ke per simpla parolado li 
solvis la malfacilan problemon pri la loko okupenda de 
la Eklezio cn la ŝtato, en tiu momento unu cl la plej 
gravaj solvendaj . Kiel ideologo li elpensis la idearon 
pcr k.i.u li refondis s.ian part.ion kun maldekstraj elcmcntoj 
el la radikalaj socialistoj , tial li ricevis la konstan- 
tjijn kaj plej furiozajn atakojn de la dekstru loj , ĉar li 
pcr siaj moderaj kaj raciaj ideoj progresemaj fariĝis 
akso fundamen ta ĉirkaŭ kiu formiĝis la popola fronto. 

L.ia utiua verko, "La ĝardeno de la monalioj" , novelo 
puhlik.igita en 1922, jam rivelis lian kapablon kiel granda 
verkisto : cn ĝi li rememoras sian adoleskan vivon kaj 

faras kritikajn studojn pri Juan de Valera per stilo fajne 
admirinda , kiu vek.is la entuziasmon de la tiutempaj inte- 
lektuloj , eblc ncripeteblaj en nia historio en mallonga 
pcriodo : Ortega y Casset, Marahon, Cossio, Valle-Inclan , 

Unamuno, fratoj Machado, Lorca , k.a. 

La saman profundan impreson donis liaj prelegoj 
en Ateneoj kaj kulturaj Centroj, liaj politikaj paroladoj 
cn la Parlamento kaj liaj publikaj mitingoj ; pri ĉi tiuj 
lastaj Luis Araguistain d.iris, ke tiaj oratoraĵoj ne nur 
estis vera ĝuo por la spirito sed tute nova stilo por 
pritrakti la popolajn problemojn de la socio kaj kiel 




komprenigi la politikon , kaj simile senciube pens.is t.iu 
impona amaso da homoj, kiuj en oktobro 1935 plenigis en 
Madrido la kampon de Comillas: 40.000 side kaj 240.000 
stare, kiuj entuziasme aplaŭdis la grandan oratoron... 
Neniam oni konis ion similan ! 

Pri t.iuj publikaj paroladoj , Gregorio Maranon, 
kiel simpla leganto de liaj duvolumaj "Paroladoj" ne nur 
gratulis Don Manuel, sed publike deklaris "la grandan 
plezuron legi tiajn admirindajn artoverkojn , de komenco 
ĝis la fino". 

Don Nanuel Azana lasis, krom siaj memoraĵoj ,publi- 
kigitaj en Meksikio en kvar volumoj , gravan heredaĵon 
(ankoraŭ ne kolektitan ) pri diversaj parceloj de lo scio 
kaj beletro, de nekalkulebla valoro: privatajn tagnotojn 
pri ĉiuj temoj, verkojn pri beletra kritiko, artikolojn , 
lihrojn kaj politikajn diskursojn, multenombrajn notojn 
kun interpretoj tute originalaj pri historio, artoj, pej- 
zaĝoj, psikologio pri la hispana gento, ktp.; kaj kun 
tio tre vastan korespondadon kun talentaj homoj dc ĉiuj 
sociaj tavoloj kaj pri ĉiuj temoj. Tiu abunda matcrialo, 
bezonas la atenton de kapablaj kompetentuloj , kiuj kolektu, 
reordigu kaj pretigu en pluraj volumoj tiom riĉan hereda- 
ĵon. 

Tiu ĉi cminenta intelektulo estis ankaŭ direktoro 
de la revuoj "Espafia " (1922), kaj "La Plumo" ( 1920-1924 ) . 
kaj publikigis , krom la indikita novelo, kritikajn studojn 
pri Valera ( "Vivo de J uan de Valera. Valera en Italio. 
Amoj , politiko kaj Literaturo" -1929-). Li estas ankaŭ 
aŭtoro de tre interesaj eseoj kolektitaj en la libroj 
"Plutnoj kaj Paroloj" (1930), kaj "La elpenso pri Don Kiĥo- 
to, kaj aliaj eseoj" (1934). 

Ccrte, la dekstruloj , neniam pardonis al tiu cmi- 
nenta intclektulo lian politikon , unue, kicl fundamentan 
homvn ĉirkaŭ kiu formiĝis la popola fronto; due, ĉar kiel 
tninistro pri Defendo de la 2 S respubliko li reduktis la 
nombron de novaj oficiroj , kaj precipe, kontrolis la fide- 
lecon al la reĝimo de la altrangaj militistoj . 

Kun fervoro ni rememoras nutt, okaze de lia forpaso 
antaŭ 50 jaroj, la figuron eminentan de Don Manuel Azana, 
la figuron de tiu preskaŭ nekonata hispana intelektulo. 


A.M.B. 



IJUNVOLU K1DI...SED NE TKO! 



Intcligcn t a inlnnn.- 

Duiii vizitn intcr ainikuj. In patri- 
no dc Uctro invilas 1 in ĝcntilc 
kisi tician sinjorinon, scd la 
intano protcstas: -nc. mi nc volas 
kisi ŝin!- 


kaĵulc, la jiatrino pctas ilc li klarigon pr i sia sintcno, 
kaj la intano pravc cksplikas: -nii nc voias kisi ŝin.ĉar 
mi nc volas riccvi toruran vangofrapon, samo kicl ŝi laris 
al jiaĉjo cn nia antaŭa vizito, kiam Ji kisis ŝin-. 

Oni nc lioiic scias, kial la patrino dc J'ctro ticl 
aĉc akcept is la logikan cksplikon dc la inlano. 

*** *** 


l.ogiko intcr fronozuloj.- 


1'romcnantc sur slrando du frcnczuloj konvcrsacias kaj 
unu cl ili ĵctas sian liorloĝon al la maro. I.a alia tuj 
lin dcmandas: -kial vi ĵotas la liorloĝon nl la maro?- 

-Car mi dczirus koristati, ĉu ĝi scipovas naĝi- rcspondas 
la unua. 

-Sod ĉu vi jirctigis ĝian tunkci igiion?- indtkas la alia. 

— I lo , tutc no!- 

-Nu, kio.1 vi volas, kc ĝi naĝu, sc vi nc tion faris?-. 

*** *** *** 

Dodukteina infano.- 


David rigardas sian jialron palpadi bovinon, do scivolonc 
dcrnandas lin: -kion vi faras paĉjo?- 

-Mi csploras la staton dc la karno dc la Irovino, ĉar mi 
volas aĉcti ĝin por komerca celo-. 

-Nu, jam mi koniprcnas, diras la infano, vcrŝajnc la poŝtisto 
ankaŭ volis iiicraŭ aĉeli nian najbarinon Maria!-. 

*** *** *** 

l J rudenta mal junul ino. - 

Unuafoje maljunulino veturas aŭtomobile kaj atentc observas, 
kicl la stiristo, de tempo al temjro, elŝovas sian brakon 
tra la fenostro ckstercn. Ŝi konsidcras tiun agon maiutila 
kaj danĝcra, kaj lial ŝi diras al li: -bonvulu, sinjoro, 
ne lasi la direktiion kaj jirefero prizorgu nur la konduka- 
don, restu trankvila, ĉar ini mein indikos al vi , kiam pluvos- 


Pri masonistoj . - 


Masonisto mortis pro laborakcidento. En la tanbejo, clviin 
la enterigo viro ploras senkonsole. Alia akompananto deman- 
das lin: -ĉu vi estas proksima parenco aŭ amiko de la 
iorpasinto?- 

-Ho, sinjoro, mi nur estis lia kunlaboranto, sed ini ricevis 

liajn lastajn vortojn?- 

-Kiuj estis tiuj lastaj vortoj?- 

-Ho sinjoro, li diris al mi:"atentu kolego, ne tiei forte 
movu la skafaldon"- 

fcfcjjc 

Babiloma homo.- 

-Mi gratulas vin, inia kara, ĉi-foje vi parolis telefone 
nur dck minutojn!- Kun kiu vi parolis? -diras la paciencema 
edz( in)o. 

-Ho, ne gravas, iu maltrafis la numeron- respondas la 
babilemul ( in)o. 

$$$ 

Aiia pri masonistoj.- 

Du masonistoj rigardas ĉiutage ekde sufiĉe alta skafaldo 
virinon prornenantan kun stulta vanteco kaj ofenda lukso 
kaj kunportantan kaprican hundeton. Unu el ili, tro kolera 
pro la ofteco de tiom da vantaj elmontroj perdas sian 
prudenton kaj sovaĝe ĵetas brikon sur la hundeton, kiu 
mortas terure platigita. Kolera, la virino denuncas la 
masoniston, kiu devas tuj sin prezenti en la Policejon. 

La policestro demandas la masoniston, kial li mortigis 
la hundeton. Sen plu pensi la masonisto respondis: 

-Kion vi volus, ke mi faru? ĉu eble lasi ĝin mordi miri?- 

Jjc** «jc*# 

Komprcnebla ĝojo.- 

Iu venas el la dentisto kaj ŝajnas feliĉega. Konato lin 

renkontas: -Pri kio vi tiom ĝojas?- 

-Mi venas el la dentisto!- 

-Ĉu tio estas kaŭzo por tiom ĝoji?- 

-Ho, jos, li ne troviĝis hejme!- 


Kolektis: Maria Fernanda 



Leksikograr 10. - 


La signifo kaj historio de "riposti" 

Enkonduko: La preseja koboldo ne ĉiam kulpas. 

Tuj kiam alvenas autorekzemplero de periodaĵo. en kiu aperas unu 
ei miaj artikoloj, mi kontrollegas ĝin por ekscii, ĉu ĝi estis bone kom- 
postita. Ne estas sekreto en Esperantujo, ke mia plej senkompata malamiko 
estas la preseja koboldo, kiu senĉese makuias miajn verkojn per misoj 
kaj mankoj. Ĉar mi bone konas miajn proprajn skribajojn, estas facile 
por mi, legante la publikigitan version, kapti la modifojn en la teksto. 
Guste tio okazis lastatempe en tri artikoloj. 

En "Normoj de redakcia politiko kaj etiko” CBoletin" de la Federaci- 

on Espanola de Esperanto, n° 295, marto-aprilo 1990, pĝ. 16-18) mi haltis 

ĉe la unua frazo de la dua alineo sur 

pĝ. 17: "Ekzistas tri eblaj procedoj , 

kiujn redakcio povas sekvi por prepari 

por publikigo". Estas evidente, ke tiu 

frazo lamas, ĉar mankas la substantiva 

objekto post la verbo "prepari". Kontro- 

lante en la karbonkopio de la tajposkrip- 

to, mi konfirmis, ke mi tajpis la vorton 

"manuskripton" , La elfalo de tiu vorto 

estas la rezulto de tipa petolaĵo de 

la preseja koboldo. Kelkfoje, kiam li 

estas ege maiica, li forŝtelas tutajn 

tutajn frazojn, eĉ alineojnl 

Mia artikolo "Kial malsukcesis la revuo 

Historiaj Studoj" ("Boletin"de la Federa- 

cion Espanola de Esperanto, n° 294,janua- 

ro-februaro 1990, pĝ. 13-15) aperis kun 

jena frazo ĉe la komenco de la lasta 

alineo sur pĝ. 14; "Tiu fiaskinta provo lanĉi HS havas instruivan grave- 
A , * 

con por ciuj aliaj entuz iasmu loj , amantaj fondi novan periodaĵon en Espe- 
rantuĵo". Mi tuj substrekis la vorton "amantaj", ĉar mi bone memoris, 
ke mi skribis en la originale versio "emantaj" (de la verbo "emi"), kiu 
havas la sencon "inklinaj al". Tiutempe mi ne povis esti certa pri la 
kulpulo; ĉu ankoraŭfoje temis pri la ĉiam aktiva koboldo aŭ ĉu ĉi-foje 
redakcia mano intervenis. 

Pri la tria okazo ne estas ombro da dubo. En "Eternaj pretekstantoj " 



("Kajeroj el la Sudo" n® 6,aprilo-«ajo-junio 1990, pĝ . 16-18) oni povas 
legi jenan frazon komence de la dua linio sur pĝ. 17: "Lapenna kategorie 
rifuzis tiun pretekston, riportante, ke li akiris renomon en sia kariero 
kiel universitata profesoro samtempe, kiam li okupis altrangajn oficojn 
en esperantistaj organizaĵoj " . Verkante tiun frazon, mi uzis la vorton 
"ripostante", sed la redaktoro de “Kajeroj” perletere informis min, ke 
li, ne konante la verbon "riposti", konjektis, ke ĝi estas eraro en la 
tajposkripto, do li anstataŭigis "ripostante" per "riportante". Kvankam 
tiu ŝanĝo lasas la frazon senchava, ĝi tute ne redonas la acerban guston 
de la reago de Lapenna. 

Pifino de "riposti": Mi proponas la sekvan difinon de "riposti" por 

ia "Reviziita Plena Ilustrita Vortaro" (RPIV). 

RIPOST/I (ntr. ) 

1. (skermo). Rapide kontraŭbati post parato de kontraŭa atako. Kontraŭri- 

posto estas la ago de tiu, kiu paratis Ia riposton. 

2. (f.) Tuj kaj vigle respondi al atako per atako, ofte en akra aŭ sprita 

maniero; rebate respondi; rebati al antaŭa rebato. 

Nun relegu mian frazon cititan ĉi-supre, anstataŭigante la feblan "ripor- 
tante" per " r ipos tante" , kiu sentigas la akrecon de la langopinto de 
Lapenna, 

Etimologio de "riposti" 

La historio de ekvivalentoj de "riposti" en eŭropaj lingvoj estas sufiĉe 
longa. Etnolingvoj kaj ankaŭ Esperanto ricevis ĝin de la franca vorto 
riposte , kiun oni ekuzis la unuan fojon en 1527. Siavice, la franca lingvo 
prenis la vorton de la itala risposta "respondo" de la verbo rispondere . 
En la franca lingvo la verbo riposter akiris du signifojn: 1. vigle res- 
pondi, t.e. rebati; 2. skermorebati. Le portugalaj riposta kaj ripostar 
same kiel le hungaraj riposzt kaj riposztozni havas la samajn signifojn. 

Historio de "riposti" en Esperanto. 

Por spuri la historion de vortoj en Esperanto estas necese uzi plurajn 
vortarojn. La reala vortprovizo de la lingvo ne troviĝas ene de la kovri- 
loj de kvazaŭ-of icialaj vortaroj kiel "Plena Ilustrita Vortaro" sed estas 
dokumentebla en dise publikigitaj etnolingvaj Esperanto-vortaroj kaj 
ankaŭ en glosaroj. Efektive, ekzistas vortoj uzataj dum pluraj jardekoj 
fare de diversaj aŭtoroj, kiujn la konservativaj verdlingvaj vortaristoj 
ofte neracie rifuzas registri. Tri ekzemploj estas "holokaŭsto" , "gejo" 
kaj "smogo". Ankaŭ la vorto "riposti" staris antaŭ la pordo de la kabine- 
toj de kelkaj leksikografoj dum pli ol kvaronjarcentol . La sekvaj donita- 
ĵoj demonstras, ke "riposti" estas vere malnova neologismo. 

1955. Manke de pli fruaj ekzemploj de la uzo de "riposti", estas plej 



probable, ke ĝi estis ekuzita de Reto Rossetti en la unua eldono de lia 
libro "E1 la maniko" ankaŭ 35 jaroj, Sekvas listigo de la vortaroj kaj 
glosaroj, kiuj registris ĝin, 

1958, Esperanta-slovena kaj slovena-Esperanta vortaro de Otmar Avsec. 

"Esperanta serbokroata vortaro" de Stevan Zivanoviĉ kaj Marinko 
Gj ivoje. 

"Esperanta-hungara vortaro"de Alfonso Pechan. 

1963, "Engl ish-Esperanto Dictionary" , tria eldono, de Fleming Fulcher 
kaj Bernard Long. 

"Nova Esperanto-Japana vortaro" de Okamoto Joŝicugu. 

1967 . “Esperanto-Engl ish Dictionary” de Montagu C. Butler. 

1968. "Parnasa Gvidlibro", dua eldono. 

1970. "Esperanta slovaka kaj slovaka-Esp>eranta vortaro" de Stefan R. See- 
mann. 

1972. "La sporta lingvo" de Tibor Ujlaky-Nagy. 

1982. "Japana Esperanto vortaro" de Miyamoto Masao. 

1983. "Esperanto-korea vortaro" de Hajpin Li. 

"Neologisma glosaro -eta postrikolto al PIV” de Henri Vatre. 
1987, "Plena Ilustrita Vortaro de Esperanto-Suplemento- 

Precize 32 jerojn post la ekuzo de "riposti" fare de Reto Rossetti, la 
redakcio de "Plena Ilustrita Vortaro” degnis registri ĝin. Eledaŭrinde, 
ĝi ricevis nur duondifinon, ĉar inankas la specifa signifo kiel fak-termino 
en la skermo. La reviziita difino, kiun mi prezentis ĉi-supre, ne preter- 
atentas tiun gravan uzon de "riposti". 

Bernard GOLDEN 


ADMINISTRA ANGULO. - 

Ni atentigas niajn legantojn pri la oportuneco pagi la abonkotizojn, 
ĉu la nunjaran aŭ la pasintjaran (tiuj kiuj ne pagis ĝin ankoroŭ). 

Ni kvitancas jenajn pagojn: 


De Enrique Piquero 800,- Ptoj 

De Martin Aguado Jerez 1.000,- " 

De Maria Pi Mainar 10.000,- " 

De Fr. Vicente Perez 1.000,- " 

De Joan Sutrias 500,- " 

De Josep M a Soler 500, - " 

Sumas . . . . . . . . . 13.800,- " 



SabcKĴol 1 . - l a ĵurnnlo "Diari .-io fin- 
IĴIidol I " do 1 f) (lo Julio 1'1'H), inl ot - 
iii.js pcr tuta pago pri 1 n illJ— kunfP’oso 
okazinta on San t Cugat tiol Vullos, 
substrckanto la al tnn partoj)i'onoii <lo 
osporant Lstoj ol la tuta lli spanio kaj 
tiu do dolegitoj cl dok unu landoj. 

L.a ĵurnnlo speoialo olstiiiijuii; 
la viziton do ia kongrosano j al 
la loka monumento omaĝo ;il b-ro 
Zamonhot , aritau kiu la Prezidanto do 
IIEI*' ricovis de la aŭtoritatoj ]a"ur- 
bo-ŝiido"-n. I.a Prezidanto /Monso 
dankis por la honoro poi? emooiaj 
jiaroloj . 

# s|: # ft j,’: * 

Togolanclo, - liburburda Esjjoranto Ajki- 
eio, Unuiĝo Togolanda jm.h' Esporanto 
kaj ia Donina Esjjcranto-Asooio.kun- 
labore kun UEA, jiroparas la Unuau 
Afrikan Kongreson. Ĝi daŭros tri 
sanajnojn, de la 17a de denemtjro ĝis 
1 a 7a drj januaro. L.a kongrosaranĝoj okazos cn I.omoo, Koto- 
nuo kaj Abiĝano. Oni anoncas tre allogajn prezojn, kiuj 
kun la dolĉa tropika klimato kaj procipe la stimulo, ko 
por tiu |)nrtO|.ircno uni kontribuas apogi la Movadon on 
Afriko, os|)oroblo multaj csperantistoj decidos vojaĝi al 
Afriko. Infonnoj rCcntra OJ icejo de UEA, Niou Uinrionvvog 
17(>.-N1,-3015. bj Rotterdam. liolando. 

llond v . - Pro tro inaHrua alvono do ia koncorna rajiortn.ni 
iie povis siatemjic amplokso infonni al niaj Jogantoj pri 
]a nunjara kongreso de SAT-Amikaro on I3ondy laiitaŭrbu 
de 1’arizo). Uartoproriis ĝin 15U gekongresanoj el ok lundoj. 
I.a urbestro do Hondy inaŭguris aleon "Esperanto" kaj tre 
favoro imjiresis al la urbo Esperanto-Eksjmz icion. 

I.a 4ba kongreso do EAT-Amikaro okazos nn Amboise 
(iTancin) en 1'asko i!J!J3 kaj oni celas jiritrakti kiel ĉel- 
temnn "la okologion do la l.oiro-regiono. 



Scienco, feliĉo, futuro 


Antaŭ kelkaj tagoj mi renkontis iaman 
lernanton de Esperanto-kurso, kiun 
mi gvidis en la jaroj kvindekaj , 
ankoraŭ dum la periodo de la diktatu- 

ro, Li , tiam, studis medicinon kaj 

kutime montriĝis idealisto , konteste- 
mulo kaj nekonformisma . Kion mi laste 
sciis pri li oni povas skribi en 
apenaŭ du linioj: li fariĝis kuracisto , laboris kelke 

da jaroj en kamparanaj medioj , kuracante kaj solidare 
hclpante mizerulojn, plurfoje li estis enkarcerigita pro 
politikaj motivoj , kaj fine, li mistere malaperis kaj 

nenion mi plu sciis pri li. 

Post pli ol 30 jaroj , mi retrovas lin preskaŭ 
hazarde, jam maturan homon , montrantan aspekton de sia 
personeco tiel fascinajn kiel tiuj kiujn li posedis junaĝe 
antaŭ t iom da jaroj: saman fervoron por detendi la malri- 
ĉulojn, similan idealismon, allogan konvinkan vervon... 

Li rakontas nun al mi, tute modeste, la odiseon 
de sia vivo post tiu tago, kiam li devis ekziliĝi al Nord- 
ameriko, kie li vendis ĵurnalojn , kuracis en miteraj kvar- 
taloj kaj en grandaj hospitaloj , kaj finfine okupis poste- 
non en skipo da sciencistoj de fama Nordamerika Universi- 
tato. Nun, li estas unu el la plej elstaraj neŭrobiologoj 
en la mondo, kaj li revenis al nia lando por studi surloke 
gravan profesian inviton celantan la organizadon en iu 
hispana Universitato de Esplora Centro pri Neŭrobiologio , 
kiun li mem gvidos se li akceptas la proponon. 

Mi konfesas mian absolutan nescion pri tiu moder- 
na scienco, sed same sincere mi povas diri, kiom granda 
estas mia scivolemo pri ĉiu novaĵo aperanta antaŭ mia 
rigardo, kaj tial, ĉar pri la specifa laboro de mia amiko 
mi volus scii almenaŭ elementajn fundamentojn, mi montris 
al li mian intereson. Por komplezi min, li konsentis veni 
al mia hejmo, kaj inter taso kaj taso da kafo ni konversa- 



ciis dum tuta posttagmezo pri la temo, kaj t iom multc 
ĝi plaĉis al mi, ke facile mi cedas al la tento transskri- 
bi kelkajn notojn sintezigante la plej interesajn asertojn 
eldiritajn de mia dokta amiko: 

"La moderna neŭrobiologio -diris mia ekslcrnanto- 
estas scienco, kiu sin bazas sur la eksperimenta esplorado 
de la nervosistemo, celanta skizi eksperimentojn kaj in- 
terpreti fiziologie la konkludojn eltiritajn el ili". 
"Oni dubis ĝis antaŭ nelonge, pri la rilato inter certaj 
inf luhavaj cerboregionoj kaj la konduto aŭ reago laŭ difi - 
nita senco de la homo, ĉar oni opiniis, ke la bazaj karak- 
terizoj de la nervoaktiveco kuŝis en la tuto kaj ne en 
certaj partoj de la cerbo, cetere, pro la f iziologia limi- 
go de la sensoj, en ĝia interno nur cirkulas elektraj 
kaj fiemiaj signoj. La moderna esploristo scias nun pri 
la ekzisto de alia elemento: la informadiko. Gis nun tiun 
mondon konstituis materio kaj energio, hodiaŭ ni povas 
ankaŭ aldoni la informadon. Urĝe oni bezonas, ke la ekste- 
ra realo transformiĝu en simbolojn por penetrigi ilin 
en la cerbon. Enmagazeniĝo de informado, interkomunikado 
kaj neŭrobiologio estas intime ligataj" . 

"En la aktuala momento ekzistas io, kio eskapas 
cl la kompreno de la cerboesploristo, kaj tio estas la 
ĝusta signifo pri kio okazas en la interno de la cerbo, 
fakte la homo ne havas neŭronojn kaj inteligenton por 
kompreni tion, tute same kiel li (ŝi) ne povas kompreni 
la finan aŭ senfinan mondojn, kaj tamen oni bezonas solvojn 
eĉ provizorajn solvojn, kiuj ebligu ekkompreni nian senso- 
rian malsufiĉecon. . . Kiel klarigon ni metu ekzemplon: 
ni ne povas kompreni la kosmajn radiojn, sed ni povas 
registri ilin per fizikaj instrumentoj kaj tiel vidi ilin, 
eĉ sen posedi proprajn naturajn sensilojn" . 

"La cirkulado de mesaĝoj kaj informaj kodoj tra 
la c erbo, la pozitiva rezulto de eksperimentoj faritaj 
en certaj cerboregionoj kaj la kunordigo de ĉi tiuj clemen- 
toj, inklinas nin pensi, ke oni povas lerni, kiel akiri 
pensoscion , kiel edukiĝi per la cerbo pri la enkonduko 
de la sentoj, kaj, sinteze, kiel formi mense la novan 
intcligentan homon kun la sufiĉa kapablo por atingi la 



ĉiaman miton de la homo: la feliĉon" . 

Mia amiko kaj liaj kolegoj estas konvinkitaj , ke 
tiuj sistemoj havas siajn proprajn neŭronajn grupojn kaj 
jam esploris ties mehanismojn pri la plezuro, agresemeco 
kaj diversaj emocioj de la homo per cksperimentoj faritaj 
ĉe simioj aŭ personoj . . . 

"En miaj studoj -eksplikis mia amiko - ni induktis 
la sensacon pri feliĉo per elektraj stimuloj intracerbaj , 
kiujn ni starigis per interkomunikado de la cerbo kaj 
komputero, kiuj jam interŝanĝis kodojn kaj inteligentajn 
informojn. Tiuj eksperimentoj , per kiuj ni intencis koni 
kiel indukti stimulojn kaj ankaŭ kiel kontroli certajn 
optimismajn sensacojn , konstatis al ni , kiel esencaj estas 
la indikitaj cerboregionoj por tiuj funkcioj " . 

Skrupule, mia amiko eksplikis al mi la urĝon de 
nia socio trovi kontentigan solvon al la grava problemo 
de la homaro: la feliĉo. Kaj urĝas, ĉar ĝi ne plu estas 
spekulativa temo de elito da saĝuloj kiel tiuj filozofoj 
dc la antikva Crekujo, aŭ la fervora konvinko de la reli- 
giaj mistikuloj de la Mezepoko, limiganta la feliĉon al 
la intima ĝuo pri dio, aŭ la teoria celo de distra rezonado 
de kleruloj en la brilaj salonoj de nobeluloj dum la Pene- 
sanco kaj pli modernaj epokoj... Ne, la feliĉo ne plu 
estas temo pli-malpli racia por la homo, sed bezono por 
la nuntempaj generacioj , kiuj avide serĉas la feliĉon 
kaj, ne trovante ĝin tuj, akceptas kiel pseŭdorimedon 
la sekson, kaj la drogojn. La eraro estas granda, ĉar la 
feliĉo estas mensa stato, la plej alta aspiro de la homo, 
dum la indikitaj plezuroj . estas nur sporadaj ĝuoj de la 
sensoj, atingeblaj per stimuloj fizikaj aŭ fiemiaj. Jen 
kial por atingi la feliĉon, oni devas esploradi kaj serĉi 
ĝin per aŭ tra la cerbo. La artifika kaj sporada "feliĉo" 
kreita pcr la drogoj nur kondukas la homon al propra detruo 

La tasko ne estas facila, ĉar post la eltrovo 
de la ĝusta vojo oni devas komenci la etapon pure edukan, 
konsistantan en la formiĝo de generacioj , kiuj ekde la 
infaneco pretigos en siaj cerboj neŭronajn parcelojn por 
la magazenoj de la memoro, kreante ankaŭ referencajn siste- 
mojn,kiuj ebligos la interŝanĝon de informado kun la mondo 



reala kaj la interpretadon de ĉio, kio okazas en la interno 
de la cerbo. Eble, eduki, unue edukistojn kaj politikulojn , 
ne cstus erara decido, kaj la instruado de homaramaj prin~ 
cipoj pli kongruaj kun la universaleca vivo de nia nuntem- 
po, farus la homon pli respondeca kaj konscia kun siaj 
solidaraj devoj. 

La defio estas vere transcenda. Sendube en tiuj 
laboratorioj , kie mia amiko laboras, oni preparas la unuajn 
brikojn de nova stadio en la evoluo de la homa civilizacio. 

Antonio Marco Botella 


Federiko Garcia Lorka Trad. M. Fernandez Martin 

"Floro" 

La saliko superba 
de la pluvo faladis. 

Ho, la luno tutronda 
super la blankaj branĉoj ! 

(E1 la kolekto “Kanzonoj"). 

"Ĝiso" 

Se mi mortos, 
restu la balkon' aperta. 

Infan' manĝadas oranĝojn. 

(Lin de la balkon' mi spektas). 

Falĉist' falĉadas tritikon. 

(Lin de la balkon' mi sentas). 

Se mi mortos, 
restu la balkon' aperta. 



(E1 la kolekto "Kanzonoj"). 



OKIGINALA HJEZIO. 


E1 aktuala liriko: "Unika Amo" 

Ka j 

subi te 

en kalma nukto, 

on sonso-raba nokto 

-aniik 1 , ainanto do la akvo- 

luina palpit' el ini ne scias kie 

kaj via tikla huniideco sur la poroj 

nietis ia splenan kordon mia-brustan on vibradon. 

Ka j 

la kanto, 

sirena kanto, 

plur-voĉa lirlo-fugo, 

irizis mian haŭt-konturon, 

la krestojn de la montoj kaj la poplojn, 

svenigis milde ajnan geston, ajnan spiron, 

ajnan klopodon resti kontraŭ vi susur-imuna. 

Vi , 

ho akvo, 

basena akvo ! , 

ĝokonde ridetadis: 

subtile. svage, sparke, sfinkse, 

kun perla koiiero el la astroj, 

en punta robo el Alhambraj arabeskoj , 

kun frizoj el zefiro kaj parfumo el la mirtoj. 

Vi . 

ho akvo, 

stompita virin-bildo, 

ondanta revo fine fakta!, 

min vokis al la plej perfekta amo, 

al la plej dolĉa kuplo sube de la luno, 

al la krozad' plej karna sur volupto-ŝip' sen rudro. 

*** *** *** 

Esperantisto: Se vi deziras akiri esperant istan kulturon 

kaj historiajn sciojn, ne dubu tuj viziti la Hispanan Muzeon de Esperanto 
• en Sant Pau d' Ordal (Barcelono). 



Mi , 

ho akvo, 

ama ta akvo!, 

mergiĝis via-sincn, 

irandis la kisojn de niil buŝoj , 

on fluidaĵ' edena envolvita, 

en vian centron glitis glate kaj tenere 

la sekson delektita do 1' karesoj pleje fluaj. 

Mi , 

tio akvo ! , 

vin kovris per viv-roso 

inter flustrado kolotnbunia 

laŭ la iro-reven' konstelacia, 

kunligis inilojn da jar-centoj kaj neebloj 

on la eterna horo de la plej unika amo. 

Miguel Fernandez Martin 



LA KKICJ. F.Gercia Lorca. 


L' elipso de krio 
iras rnonte- 
al-monte. 

Suf^jr 1' olivarboj 
ĝi estos ĉielarko 
nigra sur blua nokto. 

Aj! 

Jen, kvazaŭ arĉo alda, 
la krio igis vibri 
longajn kordojn de 1' vento 

Aj! 

(Loĝantoj en kavernoj 
siajn kandelojn montras). 

Aj! 


(E 1 "Poemo pri Cante Jondo") 


Trad.M.Fernandez Martin 




ALMERIA. 


Arikaŭ Almcria lariĝis tajfo-regno post la falo de 
la regado unaja de Kordovo. 6i estis elstara tajfo (1) 
pri la uzado de la poezio, same kiel la ceteraj andaluzaj 
rognoj . 

Sajnis, ke la alveno en Al-Andalus de la almoravidoj 
(2) en la jaro 10<J0 estus la fino de tiu brila periodo, 
kiain la poetoj tiei rnul te svarmis en la almeria regno 
de Mutasim, sed tiu konjekto ne okazis: ia alrnoravidoj , 

liomoj malkleraj vonintaj el la nordafrikaj dezertoj paro- 
lis la berberan lingvon, ne scipovis la araban, tial ili 
ne povis kompreni la recitadon de poemoj , kiam ili prarto- 
prenis en la poeziaj 1'estoj de la andaluzaj kortegoj, 
tamen ili ne reagis kontraŭ tiuj festoj. Jen unu el ia 
poemoj de tiu malhela periodo, kvankam la poemo brilas 
per si inem: 

Valo de Almeria. 


Mi ja vidu min neniam 
-ĝi estu decido dia- 
apartigita de vi ! ! 

Je via ekvid' mi vibras, 
kicl giav' hindia tremas, 
ho, vaio de Almeria! 

Kaj vi , estimata mia, 
ĉar vi kun mi partoprenas 
la idilian piezuron 
de tiu rigard' ravsensa, 
ĝuu l'okazon magian 
de tia feliĉ' edena! 

Sed drinku, kolomb' nun kveras, 
kaj gia kant' en mi sonas 
pli milda, ĉarma kaj bela, 
ol tiu de Mabed (3) dolĉa 
aŭ de Algarid (3) tenera, 
elvokindaj kaj allogaj. 

Cu vi vidas la riveron 
kortuŝita de murmuroj 
dum l'arboj preĝas kanteton 
per balanciga susuro? 

La suno, per oraj heloj, 
ĝoj igas ĉion per lumoj ! 

Kantas gaje la rivero 
kiel sorĉa dancistino, 
kies florkolĉeno ŝatus 
la plej revajn inkapricojn. . . 

Kaj 1 ' arbobranĉo j ludemaj 
levas per siaj manikoj 
de 1' akvofluo serena 
gutojn, kiuj post disiĝo 
fariĝas perloj brilegaj 
saltante al infinito... 

Zefir' faltigas laŭ skvamoj 
la suprajon de 1 ' rivero 
kiuj brilas kiel sabroj 
per sunradiaj reflektoj, 
kiel la arĝento-vazon 
sorĉe strias luna helo. 

Bela val ' de Almeria! 
vibranta pro emoci ' 
mi volus vidi min ĉiam 
plenĝoje ĝuanta vin! 

Ibn Safar al Marini (XII* jarcento) 

Kiel ofte okazas, la konkerantoj estis konkeritaj de civi- 
lizacio pli brila kaj aitnivela, en tiu ĉi kazo -la almo- 
ravidoj- de la kulturo kaj ĉarmo andaluzaj. La rafinitaj 
kutimoj de la hispana-arabaj kortegoj fascinis tiujn pres- 
kaŭ analfabetajn afrikanojn, kiuj restis en Al-Andalus 
ne pli ol duonon dc jarcento. 

Komentoj, trad. kaj versigo: A.Marco Botella 
*#* *** *** *** 

(1) tajfo: el ia araba ta!fa=ribelanto, ribelteritorio. 

(2) almoravido: dinastio apertenanta al berbera gento, antaŭa al la tua- 
rega, fondita de du fratoj, Yahya kaj Abu Bakr, en insuieto de rivero 
Senegal, kaj dumlonge loĝanta en nordafrikaj dezertoj. La tribo ekspansiis 
ne nur suden sed ankaŭ norden, konkeris Marokon kaj fondis la urbon Marra- 
kech.kiun ili konsideris sia ĉefurbo.Kiam ili estis plej potencaj invadis 
AI-Andalus en 1.090. 

(3) Mabed kaj Algarid estis famaj arabaj kantistoj .pioniroj de la kantado 
en Arabio. 

